Title: mmmmmmmm
Author: 23
Last saved by: tapferova
Company: mvsr

NÁRODNÁ RADA SLOVENSKEJ REPUBLIKY
IV. volebné obdobie

1314

Vládny návrh

Zákon
z ................ 2009,
ktorým sa mení a dopĺňa zákon č. 333/2004 Z. z. o voľbách do Národnej rady Slovenskej republiky v znení neskorších predpisov a o zmene a doplnení zákona č. 331/2003 Z. z.  o voľbách do Európskeho parlamentu v znení neskorších predpisov 

Národná rada Slovenskej republiky sa uzniesla na tomto zákone:

Čl. I

Zákon č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z., zákona č. 192/2007 Z. z., zákona č. 445/2008  Z. z. a nálezu Ústavného súdu Slovenskej republiky č. 126/2009 Z. z.  sa mení a dopĺňa takto:
1. V § 2 ods. 2 sa vypúšťa písmeno b) vrátane poznámky pod čiarou k odkazu 2.
Doterajšie písmeno c) sa označuje  ako písmeno b). 

2.	§ 3 znie:
„§ 3
	Za poslanca Národnej rady Slovenskej republiky (ďalej len „poslanec”) môže byť zvolený občan Slovenskej republiky, ktorý najneskôr v deň volieb dovŕšil 21 rokov veku,  má trvalý pobyt na území Slovenskej republiky, nie je vo výkone trestu odňatia slobody ^3a) a  nenastala u neho prekážka vo výkone práva voliť podľa § 2 ods. 2 písm. b).”.    

Poznámka pod čiarou k odkazu 3a znie:
„^3a) Zákon č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov.”.

3. V § 12  ods. 4 sa za slovo „väzba” vkladajú slová „alebo trest odňatia slobody”. 

Čl. II

Zákon č. 331/2003 Z. z. o voľbách do Európskeho parlamentu v znení zákona                  č. 515/2003 Z. z., zákona č. 324/2004 Z. z., zákona č. 464/2005 Z. z., zákona č. 445/2008 Z. z.,  zákona č. 599/2008 Z. z. a nálezu Ústavného súdu Slovenskej republiky č. 126/2009 Z. z. sa mení a dopĺňa takto:
1. V § 2 ods. 3 sa vypúšťa písmeno b). 
Doterajšie písmeno c) sa označuje  ako písmeno b). 

2. V § 2 sa za odsek 3 vkladá nový odsek 4, ktorý znie:
„4) Prekážkou vo výkone práva byť volený podľa § 3 ods. 1 je aj výkon trestu odňatia slobody.^3)“.
Doterajšie odseky 4 a 5 sa označujú ako odseky 5 a 6. 

3. V § 3 ods. l  sa  slová „§ 2 ods. 3 písm. b) a c)” nahrádzajú slovami „§ 2 ods. 3 písm. b) a ods. 4”. 

4. V § 6  ods. 4 sa za slovo „väzba” vkladajú slová „alebo trest odňatia slobody“. 

Čl. III

Tento zákon nadobúda účinnosť 1. marca 2010.